
انسټیټیوټ/مرکز: 	
اصلی پلټونکی:
د مطالعې شمېره:
د مطالعې سرلیک:
له تاسو څخه غوښتنه کیږي چې په یوه څیړنیزه مطالعه کې ګډون وکړئ. مخکې له دې چې تاسو موافقه وکړئ، باید لومړی تاسو ته د څېړنیزې مطالعې یوه لنډیزه وړاندې شي. دا لنډیز باید مهم معلومات ولری تر څو تاسو ته دا درک درکړی چې ولې غواړئ یا نه غواړئ مطالعې ته ورشئ.
په دې څیړنه کې ستاسو ګډون داوطلبانه دی، او که تاسو د ګډون څخه انکار وکړئ یا د کار د بندولو پرېکړه وکړئ، نو نه به جریمه شئ او نه به خپلې ګټې له لاسه ورکړئ.
د لنډیز له وړاندې کولو وروسته، د مطالعې ټیم به تاسو ته د مطالعې په اړه نور جزییات درکړی چې باید پکې شامل وی:
1) د څېړنې موخې، کړنلارې او موده؛
2) هر ډول کړنلارې چې ازمایښتي بڼه لري؛
3) د څېړنې هر ډول معقول اټکل شوی خطرونه، ستونزې، او ګټې؛
4) هر ډول احتمالي ګټور بدیل پروسیجرونه یا درملنې؛ او
5) څنګه به محرمیت وساتی.
چیرې چې مناسب وی، د مطالعې ټیم باید تاسو ته دا معلومات هم درکړی:
1) د ټپي کېدو په صورت کې هر ډول موجود جبران یا طبي درملنه؛
2) د نه اټکل کېدونکو خطرونو احتمال؛
3) هغه حالتونه چې پلټونکی ممکن ستاسو ګډون ودروی؛
4) ستاسو لپاره کوم اضافي لګښتونه؛
5) که تاسو پرېکړه وکړئ چې ګډون ودروئ، نو څه به پېښ شي؛
6) کله چې تاسو ته د نویو موندنو په اړه معلومات درکړل شي چې ښايي په ګډون کې ستاسو په لیوالتیا اغیزه وکړي؛
7) څومره کسان به په مطالعې کې وی؛
8) ستاسو د بیولوژیکی نمونو د سوداګریزې ګټې لپاره کارول؛
9) ایا تاسو ته به ستاسو د څېړنې د پایلو په اړه معلومات درکړل شي؛
10) ایا څیړنه ممکن د ټول جینوم ترتیب (whole genome sequencing) شامل کړي؛ او
11) ستاسو د معلوماتو یا بیولوژیکی نمونو راتلونکی څیړنیز کارونه.
12) د کلینیکی ازموینو لپاره: د دې کلینیکی ازموینې تشریح به د امریکا د قانون له مخې په https://www.clinicaltrials.gov کې موجود وی. دا ویب پاڼه به داسې معلومات ونه لری چې ستاسو پېژندنه وکړی. په ډېر حالت کې به وېبپاڼه د پایلو یوه لنډیز ولري. تاسو کولی شئ دا ویب پاڼه هر وخت ولټوئ.
سربېره پر دې، د دې کلینیکی ازموینې تشریح کېدای شی په https://www.clinicaltrials.gov کې د NIH پالیسۍ سره سمون ولری.
که تاسو ګډون ته موافقه وکړئ، باید د دې سند لاسلیک شوی کاپی او د څیړنې لیکلی لنډیز درکړل شی.

د دې سند لاسلیک کول معنی لری چې څیړنیزه مطالعه، چې پورته معلومات هم پکې شامل دی، تاسو ته په شفاهی توګه تشریح شوی دی، او تاسو په خپله خوښه موافقه کوئ چې ګډون وکړئ.

